यूपी सरकार तो इस कार्यक्रम को भोजपुरी संस्कृति से जोड़कर दिखाने की कोशिश कर रही है, लेकिन विपक्ष के अपने ही सवाल हैं. विपक्ष पूछ रहा है कि उस गोरखपुर में रंगारंग कार्यक्रम कराने की क्या जरूरत थी, जहां पांच महीने पहले ही दर्जनों मासूम सरकारी अस्पताल की लापरवाही की बलि चढ़ गए. यूपी सरकार का गोरखपुर महोत्सव ऐसे वक्त में हो रहा है जब प्रदेश की योगी सरकार एक के बाद एक घटनाओं को लेकर लगातार विरोधियों के निशाने पर है. बाराबंकी के देवा शरीफ इलाके में गुरुवार को ही ज़हरीली शराब पीने से 11 लोगों के मरने की खबर आई है. यूपी में किसानों की बदहाली का मामला भी अभी शांत नहीं पड़ा है. चंद रोज पहले ही लखनऊ में सीएम आवास के पास किसानों ने आलू फेंककर अपना विरोध जताया था. वीडियो में देखें पूरा शो…